KFC-saak weer uitgestel | Maroela Media
Die verdediging het die staat versoek om besonderhede, wat nog uitstaande is, te verskaf. Een van die items is 'n selfoon wat aan een van die beskuldigdes behoort en vermoedelik nog in die polisie se aanhouding is.
Staatsaanklaer Lucri Shivambo het gesê kringtelevisiebeeldmateriaal van die beweerde aanranding is aan die verdediging oorhandig, maar inligting van 'n selfoon is nog uitstaande.
Die saak sal op 28 Junie in die landdroshof in Pretoria-Noord aangehoor word.
Marius Harding, Stephan Nel, DJ van Rooyen, Ockert Muller en Joshua Scholtz staan tereg op aanklag van poging tot moord, aanranding met die doel om ernstige te beseer en die rig van 'n vuurwapen.
Vier van die beskuldigdes is op borgtog vrygelaat, maar Harding se aansoek om borgtog is afgekeur.
Harding is in 2014 in hegtenis geneem op aanklag van aanranding en crimen injuria nadat hy glo drie vulstasiewerknemers aangerand en glo rassistiese uitlatings gemaak het by 'n vulstasie in Petrus Steyn in die Vrystaat. Hy staan ook tereg op aanklag van bedrog in 'n afsonderlike saak in KwaZulu-Natal.
Staatsgetuies, insluitend twee polisiebeamptes, het tydens die aansoek om borgtog getuig dat die vyf persone met dieselfde doel opgetree het en beweer die aanval was rassisties van aard. 'n Video van die aanval is met 'n selfoon opgeneem en die videogreep is wyd op sosiale media versprei.
Wanneer begin die STEERS saak asb? Oja skies vergeet van dubbel standaarde nou weer…
En die ou wat die swanger vrou aangerand het is maar net geskors??? Nie eers toe gesluit nie. Maar wat verwag mens in vandag se wonderlike SA
Nou wat van CEO Mnr Romeo Makhubela va Novare maatskappy wat 'n swanger vrou aangerand het? Hy is dan nog nie ge-arresteer en toegesluit nie. Waar is die regverdigheid nou of is dit bloot rassisme hantering. Om 'n swanger vrou so aan te rand is ook aanranding met die doel om ernstig te beseer en ook poging tot moord op Ma en ongebore baba. Hy het die Ma oor 'n marmerblad tafel geslaan en as sy verkeerd geval het met haar kop kon dit albei se lewens geneem het. Hy is 'n swakkeling en bullebak (vroueslaner) wat in tronk moet… Lees meer »
Ek wag vir FW se wigte en teenwigte
Ek verstaan net nie hoekom is die media nie totaal op die saak van die ceo Romeo nie. Hoekom is die video nie op die nuus nie. Komaan media, julle het doodskis en kfc en spur videos oor en oor gewys. Is daar in julle regverdigheid? Sal weet as berig geplaas word